ระอุ เมืองทอง จัดเต็ม ดวล ฉลามชล ศึกช้างเอฟเอคัพ รอบ 8 ทีม
เอสซีจี เมืองทองฯ ยืนยันจัดเจ้าหน้าที่ดูแลเต็มจำนวนทั้งการ์ดสโมสรและเจ้าหน้าที่ตำรวจ สน.หัวหมาก ในการคุมเข้มเกม บิ๊กแมตช์ ฟุตบอลถ้วย น็อกเอาต์ ช้างเอฟเอคัพ 2016 รอบ 8 ทีมสุดท้าย ที่แข้งกิเลนจะดวลกับ ฉลามชล ชลบุรี เอฟซี ที่สนามราชมังคลากีฬาสถาน ในค่ำวันนี้ ซึ่งทรูสปอร์ต 2 และทรูโฟร์ยู จะถ่ายทอดสดให้ชมในเวลา 19.00 น. ส่วนอีก 2 คู่ที่เหลือ ค้างคาวไฟ สุโขทัย เอฟซี เปิดบ้านสนามทุ่งทะเลหลวง รอรับแข้ง สิงห์เจ้าท่า การท่าเรือ และ นกใหญ่พิฆาต ชัยนาท ฮอร์นบิล เฝ้ารังเขาพลอง สเตเดียม พบสุพรรณบุรี เอฟซี,วันที่ 21 ก.ย. 59 บิ๊กแมตช์ศึกฟุตบอลถ้วยน็อกเอาต์ รายการ ช้างเอฟเอคัพ 2016 รอบก่อนรองชนะเลิศ หรือรอบ 8 ทีมสุดท้าย ที่จะเตะกันในค่ำวันพุธที่นี้ กิเลนผยอง เอสซีจี เมืองทอง ยูไนเต็ด พบกับทีม ฉลามชล ชลบุรี เอฟซี โดยต้องลงเตะ ที่สนามเป็นกลาง ราชมังคลากีฬาสถาน ในเวลา 19.00 น. (ทรูโฟร์ยู และทรูสปอร์ต 2 ถ่ายทอดสด) หลังจากทางสมาคมกีฬาฟุตบอลแห่งประเทศไทยฯ ยังไม่มีข้อสรุปตัดสินเหตุการณ์แฟนบอลเมืองทอง-ท่าเรือก่อเหตุวิวาท หลังเกมโตโยต้าลีก คัพ เมื่อกลางสัปดาห์ที่แล้ว,ล่าสุด เสี่ยเป้ รณฤทธิ์ ซื่อวาจา ผอ.สโมสรเอสซีจี เมืองทองฯ ได้เผยถึงความพร้อมสำหรับการมาเล่นที่สนามราชมังคลาฯ ว่า เกมนี้ทางเมืองทองได้จัดเตรียมเจ้าหน้าที่รักษาความปลอดภัย เอาไว้เต็มจำนวน ทั้งการ์ดของเอสซีจี เมืองทองฯ และเจ้าหน้าที่ตำรวจจาก สน.หัวหมาก เพื่อให้ทุกคน ที่มาชมเกมได้รับความสบายใจและชมเกมอย่างสนุก มีความสุข ไม่อยากให้เกิดเหตุการณ์ที่ไม่คาดฝันอะไรเกิดขึ้นอีก ซึ่งในเกมนี้ได้ให้บัตรทางแฟนบอลชลบุรีไปกว่า 1,200 ใบ หากว่าแฟนบอลชลบุรี เอฟซี พบเห็นสิ่งที่ผิดปกติหรือไม่ชอบมาพากล ก็สามารถแจ้งทางเจ้าหน้าที่ของเอสซีจี เมืองทองฯ หรือตำรวจ สน.หัวหมาก ที่มาอำนวยความสะดวกได้ทันที,ส่วนโปรแกรมฟาดแข้งในอีก 2 คู่ที่เหลือวันเดียวกัน ที่สนามทุ่งทะเลหลวง จ.สุโขทัย ค้างคาวไฟ สุโขทัย เอฟซี เปิดบ้านรับการมาเยือนของ การท่าเรือ เอฟซี เริ่ม 19.00 น. (ทรูสปอร์ต เอชดี 2 และทรูสปอร์ต 6 ถ่ายทอดสด) ที่สนามเขาพลอง สเตเดียม จ.ชัยนาท นกใหญ่พิฆาต ชัยนาท ฮอร์นบิล จะเล่นในบ้านตัวเองกับสุพรรณบุรี เอฟซี เวลา 19.00 น.เช่นกัน (ทรูสปอร์ต เอชดี 3 ถ่ายทอดสด)
เอสซีจี เมืองทองฯ ยืนยันจัดเจ้าหน้าที่ดูแลเต็มจำนวนทั้งการ์ดสโมสรและเจ้าหน้าที่ตำรวจ สน.หัวหมาก ในการคุมเข้มเกม บิ๊กแมตช์ ฟุตบอลถ้วย ช้างเอฟเอคัพ 2016 รอบ 8 ทีมสุดท้าย ที่แข้งกิเลนจะดวลกับ ฉลามชล ชลบุรี เอฟซี
ช้าง เอฟเอคัพ,ช้างเอฟเอคัพ 2016,รอบ 16 ทีมสุดท้าย,กิเลนผยอง,เอสซีจี เมืองทอง ยูไตเต็ด,ฉลามชล,ชลบุรี เอฟซี